cy de cy fr cy jbo es jbo cy cy fr cy cy cy en es es ro fr cy en cy cy it cy nl cy cy cy ca ru en cy cy fr fr nl cy en cy cy en cy cy en en cy fr cy jbo es jbo jbo cy cy cy cy cy cy
Cymreictod | Ysgol Glan Clwyd
Mae Ysgol Glan Clwyd yn ymfalchio yn ei hethos Gymreig sydd yn galluogi ei disgyblion i feddu ar ruglder mewn dwy iaith.
Yma, yn ein mysg bydd disgyblion yn cael profi cymdeithas Gymreig sydd â’r Gymraeg yn ganolog ac yn galon i holl weithgarwch yr ysgol yn addysgol, allgyrsiol a chymdeithasol.
Mae ein disgwyliadau uchel yn nodi’n glir mai’r Gymraeg yw’r unig iaith a ddefnyddir ar y coridorau, ystafelloedd dosbarth ac yn gymdeithasol.
Datblygu hunaniaeth Gymreig ein disgyblion a’u gwerthfawrogiad o bopeth Cymraeg yw ein blaenoriaeth. Codwn y llen ar ddiwylliant, traddodiad a hanes ein gwlad gan fawr hyderu y bydd y disgyblion hwythau yn rhoi bri ar eu treftadaeth Gymreig ac yn angerddol dros ddatblygu’r Gymru fodern drwy chwarae rhan allweddol fel unigolion yn ei dyfodol hi.
O fod yn rhan o deulu Ysgol Glan Clwyd mae rhywun yn gwneud y dewis i arddel y Gymraeg, ei pharchu a’i defyddio. Mae’r penderfyniad hwn yn golygu ymlyniad, dyfalbarhad a’r brwdfrydedd i fod yn unigolyn blaengar dwyieithog sydd â chymaint mwy i’w gynnig i gymdeithas.